વાંક વિદ્યાર્થીનો નથી, વાંક એના ઉપર લદાયેલી અપેક્ષાનો છે. વાંક શિક્ષણપદ્ધતિનો છે. આખા વિશ્વમાં ફિનલેન્ડની શિક્ષણપદ્ધતિ શ્રેષ્ઠ ગણાય છે. ત્યાં સાતથી ચૌદ વર્ષના ઉંમરગાળામાં બાળકે ભણવાનું હોય છે. વિચાર કરો સાતમા વર્ષથી વિધિવત શિક્ષણ શરૂ થાય છે. આપણે ત્યાં તો અઢી વરસે બાળમજૂરી શરૂ થઈ જાય. ભારત મોટો દેશ છે એટલે શિક્ષણપદ્ધતિમાં પાયાના ફેરફારો કરવામાં દસકો-વીસકો નીકળી જાય. એટલે જે ચિંતા અને ચિંતન કરવાના છે એ ભણતા ઘરે કરવાના છે. વિદ્યાર્થીઓને એ સમજ આપવાની છે કે માર્કશીટ આપણી જિંદગી નથી. કારકિર્દી જિંદગીની નિશાળમાં ઘડાતી હોય છે.